ทำให้ผิวชุ่มชื้น รักษาและเยียวยาผิวไหม้ เพิ่มความเย็นให้ผิว
เพื่อให้ผิวไหม้แดดที่แห้งเกรียมกลับมามีชีวิตชีวาอีกครั้ง ให้ทามอยซ์เจอไรเซอร์สำหรับผิวแพ้ง่ายลงบนผิวบริเวณที่ไหม้เบาๆ โลชั่นส่วนใหญ่น่าจะใช้ได้อยู่แล้ว และคุณอาจจะลองหยดน้ำมันที่มีรสเป็นกลาง เช่น เบบี้ออยล์ น้ำมันมะกอก หรือน้ำมันคาโนล่าลงไปสัก 2 - 3 หยด พยายามใช้ผลิตภัณฑ์ที่ไม่เติมน้ำหอมหรือกลิ่น เพราะบางครั้งสารเคมีเหล่านี้อาจจะทำให้ผิวที่อักเสบอยู่ระคายเคืองได้ ผิวที่ไหม้แดดจะแห้งและอักเสบมากเป็นพิเศษ คุณจึงต้องทำให้มีน้ำอยู่ในร่างกายมากๆ เพื่อปกป้องผิว รักษาร่างกายไม่ให้ขาดน้ำทั้งภายในและภายนอกเพื่อป้องกันไม่ให้ผิวลอกและแตกเป็นขุย มาโยคลินิกแนะนำว่าคุณควรดื่มน้ำ 9 - 13 ถ้วยต่อวัน นอกจากนี้น้ำยังช่วยลดอาการปวดศีรษะ ซึ่งบางครั้งอาจเกิดจากอาการไหม้แดด ไขมันในผลิตภัณฑ์นมจะช่วยเพิ่มความชุ่มชื้นให้ผิวที่ไหม้โดยการลดความเจ็บปวดและป้องกันไม่ให้ผิวลอก โดยทั่วไปนมเต็มมันเนยเป็นนมที่ถูกและสะดวกที่สุด ลองจุ่มผ้าลงในนมเต็มมันเนยและประคบผิวที่ไหม้รอบละ 20 นาทีเหมือนการประคบเย็น หรือจะเทนมเต็มมันเนยลงในอ่างอาบน้ำเย็นๆ แล้วลงไปแช่ก็ได้  อย่าใช้นมไขมันต่ำหรือนมพร่องมันเนยในการเพิ่มความชุ่มชื้นให้ผิว เพราะถ้าไม่มีไขมันนมก็จะสูญเสียคุณสมบัติในการเพิ่มความชุ่มชื้นไปมาก กรีกโยเกิร์ตเต็มมันเนยเมื่อนำมาทาเป็นโลชั่นก็ให้ผลลัพธ์เช่นเดียวกันอย่าใช้โยเกิร์ตรสหวานเพราะมันจะเหนียวและอาจระคายเคืองผิวได้ แป้งที่อยู่ในมันฝรั่งประกอบด้วยน้ำจำนวนมาก เพราะฉะนั้นการทามันฝรั่งลงบนผิวจึงเป็นวิธีที่ดีในการทำให้ผิวที่แห้งเกรียมจากการไหม้กลับมาชุ่มชื้นอีกครั้ง ขูดมันฝรั่งเพื่อทำให้มันกลายเป็นแป้งเหนียวๆ แล้วทาลงบนผิวทิ้งไว้ 20 นาทีแล้วล้างออกด้วยน้ำเย็น คุณจะใช้เครื่องบดอาหารทำมันฝรั่งบดก็ได้ ถ้าจะใช้เครื่องบดให้หั่นมันฝรั่งเป็นชิ้นเล็กๆ ก่อน เพราะการพยายามนำมันฝรั่งทั้งหัวลงไปบดในครั้งเดียวจะทำให้เครื่องบดทำงานหนักเกินไป แม้ว่าน้ำมันธรรมชาติหลายๆ ชนิดจะทำให้ผิวชุ่มชื้นและรักษาผิวแห้งเหมือนกับโลชั่นที่ขายตามท้องตลาดทั่วไป แต่น้ำมันมะพร้าวเป็นตัวเลือกที่ดีกว่า เพราะนอกจากจะเพิ่มความชุ่มชื้นและทำให้ผิวที่ไหม้กระจ่างใสดูสุขภาพดีแล้ว ยังช่วยสครับผิว กำจัดผิวที่ตายแล้วและช่วยรักษาผิวไหม้ด้วย น้ำมันมะพร้าวมีขายเป็นขวดๆ ตามห้างสรรพสินค้าและซูเปอร์มาร์เก็ตทั่วไป ถ้าอยู่ในห้างมันจะแข็งตัว แต่พอมาอยู่ที่อุณหภูมิห้องแล้วมันจะกลายเป็นของเหลวจากความร้อน สเตียรอยด์เป็นยาประเภทหนึ่งที่ช่วยลดอาการปวดบวมเมื่อสัมผัสผิวหนัง มันจึงเหมาะใช้รักษาอาการผิวไหม้จากแดดเป็นอย่างยิ่ง ยาสเตียรอยด์ชนิดทาที่สามารถหาซื้อได้ตามร้านขายยาทั่วไปมีอยู่หลายชนิด ยาไฮโดรคอร์ติโซนก็เป็นสเตียรอยด์ชนิดหนึ่งที่ใช้กันทั่วไป โดยให้ใช้ครีมขนาดเท่าเม็ดถั่วเขียวทาลงบนผิวหนังที่ไหม้ และทาทุก 2-3 ชั่วโมงตามอาการ  จำไว้ว่าสเตียรอยด์สำหรับทาเฉพาะที่เป็นคนละชนิดกับอนาบอลิกสเตียรอยด์ที่มักนำไปใช้ในทางที่ผิดในหมู่นักกีฬา ยาสเตียรอยด์ที่ขายตามร้านขายยานั้นปลอดภัยแน่นอน (ยกเว้นในบางกรณีที่ใช้กับเด็กที่เล็กมากๆ) บางที่มาได้กล่าวไว้ว่า กรดแทนนิกที่อยู่ในชาดำสามารถบรรเทาผิวไหม้และป้องกันไม่ให้หนังหลุดลอกได้ โดยก่อนอื่นให้ต้มน้ำ 1 หม้อ แช่ถุงชา 5 - 6 ถุงลงในน้ำร้อนประมาณ 5 - 10 นาที ทิ้งชาให้เย็นที่อุณหภูมิห้อง (หรือแช่ไว้ในตู้เย็นเพื่อประหยัดเวลารอ) พอเย็นแล้วให้ใช้ผ้าหรือขวดสเปรย์ประคบหรือฉีดลงบนผิวที่ไหม้และปล่อยทิ้งไว้ครึ่งชั่วโมง หรือจะเอาถุงชาเปียกๆ 1 ถุงประคบที่ผิวเลยก็ได้ หลายแหล่งที่มาแนะนำให้ใช้ชาดำอย่างชาเอิร์ลเกรย์ในการรักษาผิวไหม้ ถึงจะฟังดูเป็นทางเลือกที่ประหลาด แต่ข้าวโอ๊ตเป็นตัวเลือกที่มีประโยชน์ในการรักษาผิวไหม้แดดและช่วยฟื้นฟูผิว เพราะมันมีคุณสมบัติในการรักษาผิว เช่น ปรับค่า pH ของผิวให้เป็นปกติและบรรเทาผิวที่คันและระคายเคือง  เปิดน้ำเย็นลงในอ่างอาบน้ำและเติมข้าวโอ๊ตที่รีดเป็นแผ่น (rolled oats) ธรรมดา (ไม่หวาน) ลงไป 2 - 3 ถ้วย แช่ในอ่างอาบน้ำ 20 นาทีก่อนล้างออกหรือรักษาด้วยวิธีการอื่นต่อไป คุณอาจจะเติมเบกกิ้งโซดา ¾ ถ้วยลงไปในอ่างด้วยเพื่อเพิ่มคุณสมบัติในการทำให้ผิวชุ่มชื้นมากยิ่งขึ้น แม้ว่าจะฟังดูแปลกๆ แต่น้ำส้มสายชูมีฤทธิ์ในการฟื้นฟูค่า pH ของผิวให้กลับมาสมดุล ซึ่งจะช่วยรักษาและเยียวยาผิวหลังจากถูกแดดเผาอย่างแรกคือให้อาบน้ำฟักบัวเย็นๆ ก่อน จากนั้นใส่น้ำส้มสายชูลงไปในขวดสเปรย์แล้วฉีดลงบนผิวที่ไหม้เบาๆ ทิ้งไว้ประมาณ 1 ชั่วโมง จากนั้นค่อยล้างออกหรือไปอาบน้ำเย็นอีกครั้ง  ช่วงที่ปล่อยทิ้งไว้ 1 ชั่วโมงคุณอาจจะได้กลิ่นที่ไม่ค่อยน่าอภิรมย์สักเท่าไหร่ แต่ผิวไหม้น่าจะแทบไม่ลอกเลย คุณน่าจะใช้น้ำส้มสายชูได้เกือบทุกประเภท แต่บางแหล่งที่มาก็บอกว่าน้ำส้มสายชูหมักจากแอปเปิลนั้นดีที่สุดแต่อย่าใช้น้ำส้มสายชูบัลเซมิก เพราะน้ำตาลกับสีที่เติมเข้าไปอาจจะทำให้ผิวระคายเคืองได้ วิธีที่ง่ายที่สุดในการบรรเทาอาการผิวไหม้จากแดดก็คงจะไม่มีวิธีไหนชัดเจนไปกว่าการหาอะไรเย็นๆ มาประคบผิว วิธีนี้นอกจากจะทำให้คุณรู้สึกดีแล้ว ยังช่วยลดอาการแดง อาการบวม และอาการแสบอีกด้วย วิธีเพิ่มความเย็นให้ผิวมีหลายวิธีด้วยกัน  อาบน้ำฝักบัวหรือแช่อ่างอาบน้ำเย็นๆ ใช้การประคบเย็น เช่น น้ำแข็งหรือถุงผักแช่แข็งห่อในผ้าขนหนู ใช้ก้อนน้ำแข็งถูหลัง ทิ้งช่วงระหว่างการถูบ้างจะได้ไม่เป็นการทำร้ายผิว แตงกวาเพิ่มความเย็นและทำให้ผิวชุ่มชื้น หั่นแตงกวาแช่เย็นออกเป็นแผ่นบางๆ แล้ววางบนผิวบริเวณที่ไหม้แดด แผ่นแตงกวายิ่งกว้างเท่าไหร่ยิ่งดี แต่ถ้าคุณไม่มีแตงกวาก็สามารถใช้มันฝรั่งแทนได้ เพราะว่ามันฝรั่งมีน้ำมากและยังช่วยให้ผิวชุ่มชื้นอีกด้วย   ถ้าแผ่นแตงกวาวางบนผิวไม่ค่อยติด ให้ลองใช้น้ำมันหรือโลชั่นทาลงบนผิวเล็กน้อยเพื่อเพิ่มความชุ่มชื้นและทำหน้าที่เป็นเหมือนกาวประสาน ว่างหางจระเข้เป็นวัตถุดิบธรรมชาติไม่กี่อย่างที่รู้กันอย่างกว้างขวางว่าสามารถบรรเทาผิวที่ไหม้แดดได้ ถูว่านหางจระเข้หรือโลชั่นที่มีส่วนผสมของว่างหางจระเข้ลงบนผิวบริเวณที่ไหม้ทันทีที่เห็นว่าผิวเริ่มแดงหรือรู้สึกแสบ ทาวันละหลายๆ ครั้งเพื่อไม่ให้ผิวแสบร้อนและระคายเคือง ถ้าคุณมีต้นว่านหางจระเข้ ให้เฉือนตรงกลางตามแนวยาวและคั้นน้ำออกมาทาผิวบริเวณที่ไหม้เพื่อให้ได้ผลการรักษาจากธรรมชาติ 100%
ทามอยซ์เจอไรเซอร์. ดื่มน้ำ. ทานมเต็มมันเนยลงบนผิว. ทามันฝรั่งบด. ทาน้ำมันมะพร้าวลงบนผิว. ทายาสเตียรอยด์เฉพาะที่. แช่อ่างน้ำชา. แช่ในอ่างอาบน้ำผสมข้าวโอ๊ต. ฉีดน้ำส้มสายชูลงบนผิว. เพิ่มความเย็นให้ผิวที่ไหม้แดด. วางแผ่นแตงกวาลงบนผิว. ทาว่านหางจระเข้.
https://www.wikihow.com/Turn-Sunburn-Into-a-Tan https://www.wikihow.com/Turn-Sunburn-Into-a-Tan https://www.wikihow.com/Turn-Sunburn-Into-a-Tan
Moisturizing the Skin Treating and Healing the Skin Cooling the Skin